Naser Aliji

Naser Ismail Aliji (i lindur më 27 dhjetor 1993) është një futbollist profesionist shqiptar i cili luan si mbrojtës i majtë për klubin shqiptar Dinamo City dhe kombëtaren shqiptare.

Karriera me klube
Vitet e hershme 
Aliji ka lindur në Nikushtak të Komunës së Likovës dhe është shqiptar. Në vendlindje jetoi deri në moshën katër vjeçare dhe u shpërngul me familjen e tij në Baden të Zvicrës. Ai e nisi karrierën si futbollist në akademinë e FC Baden. Në moshën nëntë vjeçare kaloi te FC Aarau ku qëndroi një vit. Më pas, në vitin 2008, iu bashkëngjit klubit të njohur zviceran FC Basel. Më vonë ai luajti për ekipet nën-18 dhe -21 të klubit, gjatë së cilës arriti të fitojë çmime të ndryshme për të rinj, duke u zgjedhur edhe si sportisti më i mirë i ri i vitit.

Basel
Më 20 qershor 2013, Aliji firmosi kontratën e parë si profesionist me Baselin, duke i'u bashkuar ekipit të parë. Ai bëri debutimin e tij me ekipin më 17 gusht duke u aktivizuar si zëvëndësues në ndeshjen e kupës kundër BSC Old Boys.

Në sezonin e tij të parë me klubin, Aliji fitoi kampionatin si dhe arriti në finalen e kupës, ku Baseli u mposht me rezultatin 2–0 nga Zürich. Ai u aktivizua në tre ndeshje në UEFA Ligën e Evropës, aty ku ekipi arriti deri në çerek-finale pasi më parë ishte eliminuar në fazën e grupeve të UEFA Ligës së Kampioneve.

Aliji e nisi sezonin e ri duke shënuar në fitoren 2–1 në transfertë kundër Aarau në ndeshjen hapëse të Super Ligës Zvicerane. Pavarësisht nisjes pozitive, Aliji vazhdoi të ishte një zëvëndësues, duke u aktivizuar pak nga trajneri Paulo Sousa. Në janar 2015, ai u huazua te Vaduzi për një sezon e gjysëm. Aliji u bë menjëherë titullar i padiskutueshëm në ekip, duke u aktivizuar në 17 ndeshje rresht. Më 13 maj, ai ishte titullar në fitoren 5–0 kundër Triesenberg në finalen e Kupës së Lihtenshtajnit.

Në shtator 2015, Baseli ushtroi të drejtën e rimarrjes së Alijit në ekip pas një emergjence në krahun e djathtë të mbrojtjes ku titullari Adama Traoré kishte pësuar një dëmtim me ekipin e tij kombëtar. Aliji luajti shumicën e sezonit si titullar, duke u aktivizuar në 15 ndeshje me Baselin që e fitoi sërisht kampionatin.

1. FC Kaiserslautern
Më 1 Korrik 2016, Aliji firmosi një kontratë tre-vjeçare me klubin gjerman 1. FC Kaiserslautern në Bundesligën 2..

Dinamo City
Më 3 shtator 2024, Aliji u prezantua si lojtari i ri i Dinamos duke firmosur një marrëveshje për sezonin 2024–25. Ai debutoi zyrtarisht me ekipin më 12 shtator në barazimin 2–2 në derbin e kryeqytetit kundër Partizanit në javën e katërt të Kategorisë Superiore, duke u aktivizuar si zëvëndësues në pjesën e dytë.

Karriera ndërkombëtare
Përkundër pjesmarrjes në ekipin e kombëtares zvicerane për të rinjë dhe ofertës për t'iu bashkangjitur kombëtares maqedonase, Aliji vendosi të jetë pjesë e kombëtares shqiptare të futbollit.

Statistikat e karrierës
Klube

KlubiSezoniLigaKupaEvropaTjetërGjithsejNiveliNdeshjeGolaNdeshjeGolaNdeshjeGolaNdeshjeGolaNdeshjeGolaBasel U21 2011–121. Liga Promovim221———2212012–13201———2012013–14100———1002014–1511———11Total533———533Basel2013–14Super Liga Zvicerane90403Të gjitha paraqitjet në UEFA Ligën Europiane.0—1602014–1551301Paraqitjet në UEFA Ligën e Kampionëve0—912015–1615020——170Gjithsej2919040—411Vaduz2014–15Super Liga Zvicerane17020——1902015–16700051—121Gjithsej2402051—311FC Kaiserslautern2016–172. Bundesliga20010——210Gjithsej20010——210Gjithsej karriera126412091—1475

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaShqipëria201530201640201740201810201910202410202520Gjithsej160

Trofe
Klube
Basel U21
1. Liga Promotion: 2012–13

Basel
Super Liga Zvicerane: 2013–14, 2014–15, 2015–16
Kupa Zvicerane i dyti: 2013–14

Vaduz
Kupa e Lihtenshtajnit: 2014–15

Personale
FC Basel Rookies of the Year: 2011, 2013

 Referime 

Lidhjet e jashtme
 Profile at FC Basel
 Profile season 2015/16 at Swiss Football League Website 

Kategoria:Lindje 1993
Kategoria:Njerëz që jetojnë
Kategoria:Njerëz nga Karadaku
Kategoria:Futbollistë nga Kumanova
Kategoria:Futbollistë shqiptarë
Kategoria:Futbollistë zviceranë
Kategoria:Futbollistë nga Maqedonia e Veriut
Kategoria:Futbollistë në kombëtaren shqiptare
Kategoria:Futbollistë në FC Basel
Kategoria:Futbollistë në FC Vaduz
Kategoria:Futbollistë në 1. FC Kaiserslautern
Kategoria:Futbollistë në KS Dinamo Tirana
Kategoria:Futbollistë në Super Liga Zvicerane
Kategoria:Futbollistë në 2. Bundesliga
Kategoria:Futbollistë në Serie B
Kategoria:Futbollistë në Kategoria Superiore
Kategoria:Futbollistë në UEFA Euro 2016
Kategoria:Futbollistë në UEFA Euro 2024